માથું કપાયા પછી પણ 18 મહિના સુધી જીવતો રહ્યો આ મરઘો!\nમિરેકલ માઈક

આશ્ચર્યચકિત કરી મૂકે તેવી આ ઘટના પછી એ મરઘો 'મિરેકલ માઇક'ના નામે વિખ્યાત થયો હતો. 

માથું કપાયા પછી પણ એ મરઘો મહિનાઓ સુધી જીવતો કઈ રીતે રહ્યો હશે?

કોલારાડોમાં ફ્રૂટાસ્થિત પોતાના ફાર્મમાં લોયલ ઓલ્સેન અને તેમનાં પત્ની ક્લારા 1945ની 10 સપ્ટેમ્બરે મરઘા-મરઘીઓને કાપી રહ્યાં હતાં. 

એ દિવસે કાપવામાં આવેલા 40-50 મરઘા-મરઘીઓમાંથી એક મરઘો તેનું માથું કાપી નાખવામાં આવ્યા છતાં મર્યો ન હતો. 

ઓલ્સેન અને ક્લારાના પ્રપૌત્ર ટ્રોય વોટર્સે કહ્યું હતું, "કામ પતાવીને તેઓ માંસ ઉઠાવતા હતાં ત્યારે તેમને એક મરઘો જીવતો મળી આવ્યો હતો, જે માથા વિના પણ દોડાદોડી કરતો હતો." 

ઓલ્સેન અને ક્લારાએ તેને એક બોક્સમાં મૂકી દીધો હતો પણ એ મરઘાનું શું થયું એ જોવા ઓલ્સને બીજી સવારે બોક્સ ખોલ્યું ત્યારે તેને જીવંત જોઈને તેઓ આશ્ચર્યચકિત થઈ ગયા હતા.

ટ્રોય વોટર્સે બાળપણમાં તેમના પરદાદા પાસેથી આ કથા સાંભળી હતી. 

હેડલેસ ચિકન મહોત્સવ

અમેરિકાના ફ્રૂટામાં દર વર્ષે હેડલેસ ચિકન મહોત્સવ યોજાય છે

અમેરિકાના ફ્રૂટામાં દર વર્ષે 'હેડલેસ ચિકન' મહોત્સવ યોજવામાં આવે છે. 

ટ્રોય વોટર્સે કહ્યું હતું, "મારા પરદાદા મીટ માર્કેટમાં માંસ વેચવા ગયા ત્યારે માથા વિનાના એ મરઘાને પણ લઈ ગયા હતા. એ સમયે ઘોડાગાડી ચાલતી હતી."

"તેમણે બજારમાં આ આશ્ચર્યજનક ઘટના વિશે બીયર કે એવી ચીજો વિશે શરતો લગાવવાનું શરૂ કર્યું હતું."

એ વાત ફ્રૂટામાં ઝડપભેર ફેલાઈ ગઈ હતી. એક સ્થાનિક અખબારે ઓલ્સેનનો ઇન્ટર્વ્યૂ કરવા માટે પોતાના રિપોર્ટરને મોકલ્યો હતો. 

થોડા દિવસ પછી એક સાઇડશોના પ્રમોટર હોપ વેડ 300 માઇલ દૂરના યૂટા પ્રાંતના સોલ્ટ લેક સિટીથી આવ્યા હતા અને પોતાના શોમાં આવવાનું આમંત્રણ ઓલ્સેનને આપ્યું હતું. 

અમેરિકાની ટૂર

લોઈડ ઓલ્સેન અને તેમનાં પત્ની ક્લારા

તેઓ પહેલાં સોલ્ટ લેક સિટી ગયા હતા અને પછી યૂટા યુનિવર્સિટીમાં પહોંચ્યા હતા, જ્યાં 'માઇક'ની ચકાસણી કરવામાં આવી હતી. 

માથું કાપ્યા પછી મરઘાઓ જીવતા રહી શકે કે કેમ એ ચકાસવા માટે યુનિવર્સિટીના વિજ્ઞાનીઓએ અનેક મરઘાનાં માથાં કાપી નાખ્યાં હોવાની અફવા ફેલાઈ હતી. 

એ આશ્ચર્યજનક મરઘાને 'મિરેકલ માઇક' નામ હોપ વેડે આપ્યું હતું. એ મરઘા વિશે 'લાઇફ' મેગેઝિને એક સ્ટોરી પણ કરી હતી. 

એ પછી લોઇડ, ક્લારા અને માઇક આખા અમેરિકાની ટૂર પર નીકળી પડ્યાં હતાં. તેઓ કેલિફોર્નિયા, એરિઝોના અને અમેરિકાનાં દક્ષિણ-પૂર્વી રાજ્યોમાં ગયાં હતાં. 

માઇકની આ ટૂર સાથે...\n\ntl;dr:
અમેરિકામાં 70 વર્ષ પહેલાં એક ખેડૂતે એક મરઘાનું માથું કાપી નાખ્યું હતું. તેમ છતાં એ મરઘો મર્યો ન હતો, પણ 18 મહિના જીવતો રહ્યો હતો.